मोदी सरनेम वाले बयान पर कहा- 15 साल में एक भी पैसा लिया हो, साबित नहीं हुआ
Indian Premier League (IPL) Former Commissioner Lalit Modi On Rahul Gandhi Over Modi Surname Case राहुल गांधी के मोदी सरनेम बयान पर इंडियन प्रीमियर लीग (IPL) के पूर्व कमिश्नर ललित मोदी ने ऐतराज जताया है। ललित मोदी ने कहा कि वह उन पर ब्रिटिश अदालत में केस करेंगे। ललित मोदी ने गुरुवार को कई ट्वीट किए।
राहुल गांधी के मोदी सरनेम बयान पर इंडियन प्रीमियर लीग (IPL) के पूर्व कमिश्नर ललित मोदी ने ऐतराज जताया है। ललित मोदी ने कहा कि वे उन पर ब्रिटिश अदालत में केस करेंगे। ललित मोदी ने गुरुवार को कई ट्वीट किए।
उन्होंने लिखा- मैंने राहुल गांधी को यूके की अदालत में बुलाने का फैसला किया है। मुझे पक्का भरोसा है कि वे कुछ पुख्ता सबूतों के साथ जरूर आएंगे। ललित मोदी ने यह भी कहा कि कांग्रेस के कई दिग्गज नेताओं के पास ओवरसीज में प्रॉपर्टी कैसे हैं? असली धोखेबाज कांग्रेस है।
ललित मोदी ने गांधी परिवार पर लगाए आरोप...
ललित मोदी ने लिखा, 'देख रहा हूं कि गांधी से जुड़ा कोई भी आदमी लगातार कहता है कि मैं भगोड़ा हूं। क्यों? कैसे? और आज तक मुझे किस मामले में सजा दी गई। राहुल गांधी जो कि अब एक आम आदमी हैं और विपक्ष से जुड़े नेताओं के पास कोई काम नहीं है। अब या तो उनके पास गलत जानकारी है या फिर वो बदले की भावना से बोल रहे हैं।
मैंने फैसला किया है कि राहुल गांधी को UK की अदालत में लाऊंगा। मुझे पक्का यकीन है कि वे कुछ पुख्ता सबूतों के साथ यहां आएंगे। मैं देखना चाहता हूं कि कैसे वो यहां आकर मजाक उड़वाते हैं।
आरके धवन, सीताराम केसरी, मोतीलाल वोरा, सतीश सरना सभी गांधी परिवार के बिचौलिए हैं। नारायण दत्त तिवारी को मत भूलिए। इन सभी लोगों के पास विदेशों में संपत्तियां हैं। कमलनाथ से पूछ लीजिए। मैं पते और तस्वीरें भी भेज सकता हूं। भारत के लोगों को मूर्ख मत बनाओ। सभी जानते हैं कि असली धोखेबाज कौन है।
अब तक यह साबित नहीं हुआ है कि पिछले 15 साल में मैंने एक पैसा भी लिया हो। यहां यह जरूर साबित हो गया है कि मैंने दुनिया की सबसे महान स्पोर्ट्स इवेंट इस दुनिया को दी। जिसने अब 100 बिलियन डॉलर जेनरेट किए हैं।
किसी भी कांग्रेस लीडर को यह नहीं भूलना चाहिए कि 1950 की शुरुआत से ही मोदी फैमिली ने उनके लिए और देश के लिए इतना कुछ किया है कि वो कल्पना भी नहीं कर सकते हैं। मैंने भी इतना किया है कि कोई सपने में ऐसा करने की शायद ही सोचेगा।'
2010 से देश से फरार हैं ललित
ललित मोदी ने 2008 में IPL की शुरुआत की थी। 2010 तक IPL के चेयरमैन और कमिश्नर रहे। 2010 में ललित को धांधली के आरोप में उन्हें हटा दिया गया और BCCI से भी सस्पेंड किए गए। मनी लॉन्ड्रिंग केस में आरोपों के बाद 2010 में ललित देश से फरार हो गए थे।
IPL कॉन्ट्रोवर्सी में घिरे ललित, BCCI ने 22 आरोप लगाए थे
राहुल ने कर्नाटक में दिया था बयान
राहुल गांधी ने 2019 में कर्नाटक की रैली में बयान दिया था कि सभी चोरों का सरनेम मोदी क्यों होता है। इस बयान पर राहुल के खिलाफ मानहानि का केस दर्ज किया गया। इस मामले में 2 साल की सजा के बाद राहुल की संसद सदस्यता रद्द कर दी गई है। पूरी खबर यहां पढ़ें... 
ये खबरें भी पढ़ें...
बंगला छोड़ने के नोटिस पर राहुल बोले:आदेश मानूंगा, घर से अच्छी यादें जुड़ी; खड़गे ने कहा- अपना घर खाली कर दूंगा
सांसदी रद्द होने के बाद राहुल गांधी को बंगला खाली करने का नोटिस भेजा गया। इस पर उन्होंने मंगलवार को लोकसभा सचिवालय के डिप्टी सेक्रेटरी डॉ. मोहित रंजन को लिखित जवाब भेजा। राहुल ने लिखा- मैं 4 बार लोकसभा सांसद चुना गया। यह लोगों का जनादेश है। मैं उन लोगों का शुक्रगुजार हूं। मेरी इस घर से कई अच्छी यादें जुड़ी हुई हैं। मैं नोटिस में दिए गए आदेशों का पालन करूंगा। पूरी खबर यहां पढ़ें...
ललित मोदी ने ट्वीट कर सुष्मिता सेन को बेटर हाफ कहा; फिर सफाई- डेट कर रहे, शादी भी होगी ही
जुलाई में IPL के पूर्व चेयरमैन ललित मोदी ने ट्विटर पर अपनी शादी पूर्व मिस यूनिवर्स सुष्मिता सेन से होने का ऐलान किया। सुष्मिता को बेटर हाफ बताया। मीडिया में खबर चली तो पहले ट्वीट के करीब आधे घंटे बाद अपनी सफाई में उन्होंने दूसरा ट्वीट किया। इसमें लिखा- स्पष्ट कर दूं कि शादी नहीं हुई है, एक-दूसरे को डेट कर रहे हैं। शादी भी जल्द होगी। पूरी खबर यहां पढ़ें...
ललित मोदी कोरोना संक्रमित, बेटे को बनाया उत्तराधिकारी:कहा- बच्चों के बढ़ने का वक्त; कंपनी की कीमत 12 हजार करोड़ रुपए
जनवरी में IPL के पूर्व अध्यक्ष ललित मोदी लंदन में ऑक्सीजन सपोर्ट पर थे। ​​​​उन्हें दो हफ्ते में दूसरी बार कोरोना हुआ था। बीमारी के बीच उन्होंने बड़ा फैसला लिया। अपना सब कुछ बच्चों को सौंप दिया। ललित मोदी को तीन दिन पहले ही मेक्सिको सिटी से एयरलिफ्ट कर लंदन के अस्पताल में भर्ती करवाया गया था। अस्पताल से ही उन्होंने फैमिली ट्रस्ट से इस्तीफा देकर बेटे रुचिर को परिवार की कमान सौंपने का ऐलान किया। पूरी खबर यहां पढ़ें...